  vk.com (Александр Бречалов) Анжелика Тихонова корреспондент Дэри ёросысь Ягул черкогуртын «Здравоохранение» йӧскалык ӵектос улсын выль амбулатория пуктӥзы. Отын 5 сюрслэсь трос адями тазалыксэ чаклалоз. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. « Ягул ӝог паськыта. 80 квадрат метръем фельдшер-акушер пунктлэн кужымез уг тырмы ни вал. Выль амбулаториын процедураос, прививкаос лэсьтыны висъетъёс, акушер-гинекологлы, терапевтлы, огъя практикая эмчилы, педиатръёслы но лабораторилы висъетъёс луозы » Александр Бречалов, Удмуртилэн тӧроез Али видеоэскерон, герӟет сӧзнэтъёсты, тылпу потон сярысь ивортӥсь сигнализация пуктон бордын тыршо. Ужъюртэ мебель ваё, эм тӥрлык пукто. Азьланяз эмъяськоннилы лицензия но санитарно-эпидемиологической заключение басьтоно луоз. Тодэ вайытом, туэ Якшур-Бӧдья ёрос эмъяськонниысь нылпи ёзэтэз рос-прос тупатъяны кутскозы. Тегъёс: Тазалык лэсьтӥськон эмъяськонниос Удмуртия автозавод  